Vanessa Carlton

Vanessa Lee Carlton (s. 16. elokuuta 1980 Milford, Pennsylvania) on yhdysvaltalainen laulaja-lauluntekijä ja muusikko. Hän valmistui School of American Balletista, mutta päätti tanssimisen sijaan pyrkiä laulajaksi, ja esiintyi  New Yorkin baareissa ja klubeilla samalla kun kävi yliopistoa. Hän levytti demon tuottaja Peter Zizzon kanssa ja kolmen kuukauden päästä sai sopimuksen A&M Recordsin kanssa.

Carltonin debyyttisingle ”A Thousand Miles” ylsi kärkiviisikkoon Billboard Hot 100 -listalla vuonna 2002. Hänen ensimmäinen albuminsa Be Not Nobody myi platinaa Yhdysvalloissa. Seuraavat albumit Harmonium (2004) ja Heroes & Thieves (2007) eivät yltäneet debyytin myyntimenestykseen. Carlton tuotti neljännen albuminsa Rabbits on the Run (2011) itsenäisesti ennen kuin julkaisi sen levy-yhtiön kautta.

Carlton on naimisissa John J. McCauleyn kanssa, ja heillä on tammikuussa vuonna 2015 syntynyt tytär.

Diskografia
Rinse (julkaisematon, 2000)
Be Not Nobody (2002)
Harmonium (2004)
Heroes & Thieves (2007)
Rabbits On The Run (2011)

Aiheesta muualla
 Viralliset kotisivut


 Lähteet 

Luokka:Yhdysvaltalaiset laulaja-lauluntekijät
Luokka:2000-vuosikymmenen yhtyeet ja sooloartistit
Luokka:Vuonna 1980 syntyneet
Luokka:Elävät henkilöt